Publication: Magyar Közlöny
Issue: MK-1998-104 (Year: 1998, Number: 104)
Era: 1990-2004
Section: 
Paragraph Index: 7

2. Cikk Fogalommeghatározások Jelen Egyezmény értelmében az alábbi fogalmak a következőket jelentik: segítséget kérő Szerződő Fél: az a Szerződő Fél, melynek illetékes hatóságai a másik Szerződő Fél hatóságaitól segítséget kérnek, különös tekintettel a segélycsapatok és -anyagok küldésére; segítséget nyújtó Szerződő Fél: az a Szerződő Fél, melynek illetékes hatóságai a másik Szerződő Fél hatóságai segítségkérésének megfelelően támogatást nyújtanak, különös tekintettel a segélycsapatok és -anyagok küldésére; tranzitállam: az az állam, amelynek területén át kell haladni, hogy a segítséget kérő Szerződő Fél államának területét elérjék; segélycsapat: személyek csoportja, mely a katasztrófa vagy a súlyos szerencsétlenség helyszínére kerül kiküldésre, s melynek tagjai speciális képzettséggel rendelkeznek, főként tüzek leküzdése, technikai segítségnyújtás, radiológiai és vegyi veszélyek elhárítása, orvosi és egészségügyihigiéniai segélynyújtás, mentés vagy átmeneti helyreállítás II. rész JOGSZABÁLYOK 1998/104. szám területén, és rendelkeznek a feladatok ellátásához szükséges anyagokkal és speciális eszközökkel; felszerelési tárgyak: a segítségnyújtás keretében felhasználandó anyagok, technikai eszközök, járművek, a saját szükséglet kielégítésére szolgáló (üzemeltetéshez szükséges) javak, mentőkutyák, valamint a segélycsapatok és szakemberek személyes felszerelése; segélyjavak: azok a tárgyak, melyeket ingyenesen osztanak szét az érintett lakosság körében.

Source: https://magyarkozlony.hu/hivatalos-lapok/8fbad52c2d6431919a872974d4f12b63cea3e583/dokumentumok/571f62316a154b28836c3a5c9690c187fbd684b4/letoltes